

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 8.jūnijā Nr.**283**

 (prot. Nr.**13**, **2**.§)

**Par apropriācijas palielināšanu**

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 10.punktu, kurš nosaka, ja 2017.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, saskaņā ar 2017.gada 10.maija finansēšanas līgumu Nr.LKP2017/36 starp Latgales reģiona attīstības aģentūru unLatgales Centrālo bibliotēku un ņemot vērā Daugavpils pilsētas domes Izglītības un kultūras jautājumu komitejas 2017.gada 1.jūnija sēdes protokolu Nr.12, Daugavpils pilsētas domes Finanšu komitejas 2017.gada 1.jūnija sēdes protokolu Nr.15, atklāti balsojot: PAR – 14 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Palielināt apropriācijuLatgales Centrālajai bibliotēkai (reģ.Nr.90000066637, juridiskā adrese: Rīgas ielā 22A, Daugavpilī) projekta finansējumam un apstiprināt projekta “Kultūrvēsturiskā konference “Dižo latgaliešu devums Latvijai”” ieņēmumu un izdevumu tāmi 2017.gadam.

2. Daugavpils pilsētas domes Finanšu nodaļai lēmuma 1.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2017.gada budžeta grozījumos.

Pielikumā: Latgales Centrālās bibliotēkas projekta “Kultūrvēsturiskā konference “Dižo latgaliešu devums Latvijai”” pamatbudžeta ieņēmumu un izdevumu tāme.

Domes priekšsēdētājs *(personiskais paraksts)* J.Lāčplēsis